SL Uradni list Evropske unije L 323/1

DIREKTIVA SVETA 2009/157/ES

z dne 30. novembra 2009

o čistopasemskem plemenskem govedu

(kodificirana različica)

(Besedilo velja za EGP)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, in zlasti členov 37Pogodbe,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju mnenja Evropskega ekonomsko-socialnega odbora (2),

ob upoštevanju naslednjega:

(1) Direktiva Sveta 77/504/EGS z dne 25. julija 1977 o čistopasemskem plemenskem govedu (3) je bila večkrat (4) bistveno spremenjena. Zaradi jasnosti in racionalnosti bi bilo treba navedeno direktivo kodificirati.

(2) Govedoreja v kmetijstvu Skupnosti igra zelo pomembno vlogo in zadovoljivi rezultati so v veliki meri odvisni od rabe čistopasemskih plemenskih živali.

(3) Neskladja glede pasem in standardov med državami članicami ovirajo promet znotraj Skupnosti. Promet z vsemi čistopasemskimi plemenskimi živalmi v Skupnosti bi moral biti sproščen, da bi se ta neskladja odpravila in s tem povečala produktivnost v kmetijskem sektorju.

(4) Države članice bi morale imeti možnost zahtevati zootehniška spričevala, sestavljena v skladu s postopkom Skupnosti.

(5) Ukrepe, potrebne za izvajanje te direktive, bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (5).

(6) Ta direktiva ne posega v obveznosti držav članic glede rokov za prenos v nacionalno pravo direktiv, ki so določeni v Prilogi I, Del B –

SPREJEL NASLEDNJO DIREKTIVO:

Člen 1

V tej direktivi se uporabljajo naslednje opredelitve pojmov:

(a) „čistopasemsko plemensko govedo“: vsako govedo , vključno z bivoli, katerega starši in stari starši so vpisani ali registrirani v rodovniški knjigi pod isto pasmo in ki je samo vpisano ali registrirano in primerno za vpis v tako rodovniško knjigo;

(b) „rodovniška knjiga“: vsaka knjiga, register, evidenca ali podatkovni medij;

Člen 2

Države članice iz zootehniških razlogov ne smejo prepovedati, omejiti ali ovirati:

(a) prometa s čistopasemskim plemenskim govedom znotraj Skupnosti;

(b) prometa s semenom in jajčne celice in zarodki čistopasemskega plemenskega goveda znotraj Skupnosti;

(c) vzpostavitve rodovniških knjig, če izpolnjujejo zahteve, določene po členu 6;

(d) priznavanja organizacij ali združenj, ki vodijo rodovniške knjige v skladu s členom 6; in

(e) s pridržkom Direktive Sveta 87/328/EGS z dne 18. junija 1987 o sprejetju čistopasemskega plemenskega goveda za pleme (6), prometa z biki za osemenjevanje znotraj Skupnosti.

Člen 3

Rejske organizacije ali združenja, ki jih država članica uradno priznava, ne smejo nasprotovati vpisu čistopasemskega plemenskega goveda v njihovo rodovniško knjigo, če le-to izpolnjuje zahteve, določene v skladu s členom 6.

Člen 4

1. Države članice pripravijo in posodabljajo seznam organov iz člena 1(b) (i) , ki so uradno priznani za namen vodenja ali vzpostavljanja rodovniških knjig, ter ga dajo na voljo drugim državam članicam in javnosti.

2. Podrobna pravila za enotno uporabo odstavka 1 se lahko sprejmejo v skladu s postopkom iz člena 7(2).

Člen 5

Države članice lahko zahtevajo, da čistopasemsko plemensko govedo in seme ali jajčne celice in zarodki teh živali v prometu znotraj Skupnosti spremlja zootehniško spričevalo, ki ustreza vzorcu, sestavljenem v skladu s postopkom iz člena 7(2), zlasti glede proizvodnih lastnosti.

Člen 6

V skladu s postopkom iz člena 7(2) se določi:

(a) metode za merjenje in ocenjevanje proizvodnih lastnosti in metode za napovedovanje genetskih vrednosti goveda;

(b) merila, ki veljajo za priznavanje rejskih organizacij in združenj;

(c) merila, ki veljajo za vzpostavitev rodovniških knjig;

(d) merila, ki veljajo pri vpisu v rodovniško knjigo;

(e) podatke, ki morajo biti navedeni na zootehniškem spričevalu.

Člen 7

1. Komisiji pomaga Stalni odbor za zootehniko, ustanovljen s Sklepom Sveta 77/505/EGS z dne 25. julija 1977 o ustanovitvi Stalnega odbora za zootehniko (7).

2. Pri sklicevanju na ta odstavek se uporabljata člena 5 in 7 Sklepa 1999/468/ES.

Obdobje iz člena 5(6) Sklepa 1999/468/ES znaša tri mesece.

Člen 8

Države članice sporočijo Komisiji besedila glavnih določb predpisov nacionalne zakonodaje, ki jih sprejmejo na področju te direktive.

Člen 9

Direktiva 77/504/EGS, kakor je bila spremenjena z akti, navedenimi v Prilogi I, Del A je razveljavljena, brez poseganja v obveznosti držav članic glede rokov za prenos v nacionalno pravo direktiv, ki so določeni v Prilogi I, Del B.

Sklici na razveljavljeno direktivo, se upoštevajo kot sklici na to direktivo in se berejo v skladu s primerjalno tabelo v Prilogi II.

Člen 10

Ta Direktiva začne veljati na dvajseti dan po objavi v Uradnem listu Evropske unije.

Uporablja se od 2. januarja 2010.

Člen 11

Ta direktiva je naslovljena na države članice.

V Bruslju, 30. novembra 2009 Za Svet Predsednik S. O. LITTORIN

(1) Mnenje z dne 20. oktobra 2009 (še ni objavljeno v Uradnem listu).

(2) Mnenje z dne 15. julija 2009 (še ni objavljeno v Uradnem listu)UL C […], […], str. […].

(3) UL L 206, 12.8.1977, str. 8.

(4) Glej Prilogo I, Dela A.

(5) UL L 184, 17.7.1999, str. 23.

(6) UL L 167, 26.6.1987, str. 54.

(7) UL L 206, 12.8.1977, str. 11.